CELEX: 62012TN0031
Language: ro
Date: 2012-01-23 00:00:00
Title: Cauza T-31/12: Acțiune introdusă la 23 ianuarie 2012 — Région Poitou-Charentes/Comisia

14.4.2012   
            
            
               RO
            
            
               Jurnalul Oficial al Uniunii Europene
            
            
               C 109/16
            
         Acțiune introdusă la 23 ianuarie 2012 — Région Poitou-Charentes/Comisia
   (Cauza T-31/12)
   2012/C 109/37
   Limba de procedură: franceza
   
      Părțile
   
   
      Reclamantă: Région Poitou-Charentes (Poitiers, Franța) (reprezentant: J. Capiaux, avocat)
   
      Pârâtă: Comisia Europeană
   
      Concluziile
   
   Reclamanta solicită Tribunalului:
   
               —
            
            
               Anularea Deciziei Comisiei Europene din 18 noiembrie 2011 prin care s-a refuzat încheierea programului de inițiativă comunitară INTERREG III B „Spațiul Atlantic” 2000/2006 (CCI nr. 2001 RG 16 0 PC 006) adoptate de Comisia Europeană.
            
         
      Motivele și principalele argumente
   
   În susținerea acțiunii, reclamanta invocă cinci motive.
   
               1.
            
            
               Primul motiv este întemeiat pe nelegalitatea deciziei Comisiei, în măsura în care persoana semnatară a actului nu ar fi dovedit că beneficiază de o delegare a dreptului de semnătură.
            
         
               2.
            
            
               Al doilea motiv este întemeiat pe încălcarea normelor fundamentale de procedură, întrucât Comisia nu a respectat termenele imperative impuse de articolul 37 alineatul (1) din Regulamentul nr. 1260/1999 (1) pentru a indica în mod argumentat care sunt motivele pentru care a considerat ca fiind nesatisfăcător raportul final al reclamantei.
            
         
               3.
            
            
               Al treilea motiv este întemeiat pe o serie de erori de drept care constau în faptul că:
               
                           —
                        
                        
                           Comisia a reproșat reclamantei că nu a respectat normele referitoare la aprobarea raportului final, în condițiile în care regulamentul comitetului de supraveghere ar prevedea un sistem de aprobare implicită a raportului menționat după expirarea unui termen de 10 zile și că
                        
                     
                           —
                        
                        
                           Comisia a indicat că raportul reclamantei ar fi trebuit să fie redactat în engleză, în condițiile în care nicio normă nu impune ca un raport să fie redactat în altă limbă decât cea a autorității de gestionare (în cazul de față, franceza) pentru a fi valid.
                        
                     
         
               4.
            
            
               Al patrulea motiv este întemeiat pe nemotivarea deciziei atacate.
            
         
               5.
            
            
               Al cincilea motiv este întemeiat pe faptul că a avut loc un abuz de putere, Comisia luând în considerare, pentru a refuza încheierea programului de inițiativă comunitară în cauză, un motiv care nu era legat, prin natura sa, de interesul european.
            
         
      (1)  Regulamentul (CE) nr. 1260/1999 al Consiliului din 21 iunie 1999 de stabilire a dispozițiilor generale privind fondurile structurale (JO L 161, p. 1).